

**PLAŠSAZIŅAS LĪDZEKĻIEM,**

**VISIEM INTERESENTIEM**

**31.03.2020.**

**Lielā Latvijas sēņu grāmata nonāk pie lasītājiem**

**Jau iepriekš zinots, ka aprīlī pie lasītājiem nonāks „Lielā Latvijas sēņu grāmata”, kuras autores ir Latvijas Dabas muzeja mikoloģes Inita Dāniele un Diāna Meiere. Grāmatnīcās grāmata būs pieejama pēc 12. aprīļa, tomēr aicinām izmantot grāmatnīcu piedāvātās iespējas un iegādāties grāmatu interneta veikalos.**

Latvijas Dabas muzeja un „Karšu izdevniecību Jāņa sēta” izdotā grāmata ir vērienīgākais izdevums par sēnēm latviešu valodā. Grāmatā ietverts vairāk nekā 730 sēņu sugu aprakstu ar fotogrāfijām, kā arī īsi aplūkota sēņu vieta dabā, to uzbūve, ekoloģija, izmantošana un skaidroti sēņu aprakstos lietotie termini. Materiāls būs noderīgs plašam lasītāju lokam – gan tiem, kuru nodarbošanās saistīta ar dabas daudzveidības izpēti (biologi, mežinieki), gan arī dabas vērotājiem, fotogrāfiem un, protams, sēņotājiem.

Grāmata pieejama „Karšu izdevniecība Jāņa sēta” interneta veikalā [www.kartes.lv](http://www.kartes.lv) un pēc 12. aprīļa būs atrodama arī citu grāmatnīcu interneta veikalos.

Aicinām izvērtēt nepieciešamību atrasties sabiedriskās vietās un atgādinām, ka gan iekštelpās, gan ārpus telpām jāseko valdības noteiktajiem ierobežojumiem, lai mazinātu riskus Covid-19 tālākai izplatībai Latvijas iedzīvotāju vidū – jāievēro 2 m distance un aizliegts pulcēties kopā vairāk nekā diviem cilvēkiem, ja tiem nav kopīga mājsaimniecība, izņēmums ir vecāki un to nepilngadīgi bērni.

**Informāciju sagatavoja:**

**Polīna Šķiņķe**

Latvijas Dabas muzeja

Komunikācijas nodaļa

Tālrunis: 67356058

E-pasts: polina.skinke@ldm.gov.lv

**Agnese Kuzmina**

SIA „Karšu izdevniecība Jāņa sēta"

Projektu vadītāja

E-pasts: [agnese.kuzmina@kartes.lv](mailto:agnese.kuzmina@kartes.lv)